CELEX: 32010R0520
Language: lv
Date: 2010-06-16 00:00:00
Title: Komisijas Regula (ES) Nr. 520/2010 ( 2010. gada 16. jūnijs), ar ko groza Regulu (EK) Nr. 831/2002 par konfidenciālu datu pieejamību zinātniskiem nolūkiem attiecībā uz pieejamajiem apsekojumiem un statistikas datu avotiem  (Dokuments attiecas uz EEZ)

17.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 151/14
            
         KOMISIJAS REGULA (ES) Nr. 520/2010
   (2010. gada 16. jūnijs),
   ar ko groza Regulu (EK) Nr. 831/2002 par konfidenciālu datu pieejamību zinātniskiem nolūkiem attiecībā uz pieejamajiem apsekojumiem un statistikas datu avotiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 11. marta Regulu (EK) Nr. 223/2009 par Eiropas statistiku (1) un jo īpaši tās 23. pantu,
   tā kā:
   
               (1)
            
            
               Komisijas Regulā (EK) Nr. 831/2002 (2) ir izstrādāti nosacījumi, ar kādiem var piešķirt piekļuvi konfidenciāliem datiem, kas nosūtīti Kopienas iestādei, lai zinātniskos nolūkos varētu iegūt secinājumus statistikas jomā. Tajā norādīti dažādie apsekojumi un datu avoti, uz kuriem tā attiecas.
            
         
               (2)
            
            
               Pētnieku un zinātnieku aprindās kopumā palielinās pieprasījums pēc piekļuves konfidenciāliem datiem no Eiropas veselības aptauju apsekojuma (EHIS), Kopienas statistikas par Informācijas sabiedrību (CSIS), Mājsaimniecību budžeta apsekojuma (HBS) un statistikas pārskatiem attiecībā uz autopārvadājumiem (CGR).
            
         
               (3)
            
            
               
                  EHIS mērķis ir, izmantojot saskaņotu pieeju un panākot datu augstu salīdzināmību ES dalībvalstu starpā, novērtēt ES iedzīvotāju veselības stāvokli, dzīvesstilu (veselības determinantes) un veselības pakalpojumu izmantošanu. Atbildes uz anketā iekļautajiem jautājumiem gan apmierina politiski noteiktas vajadzības, gan kalpo zinātniskiem mērķiem. Izmantojot individuālus datu kopumus, pētnieki var veikt pētījumus par konkrētām iedzīvotāju grupām (piemēram, vecākā gadagājuma cilvēkiem), labāk novērtējot viņu veselības stāvokli un veselības aprūpes sistēmu atbilstību. Šādu pētījumu rezultātus varētu izmantot, izstrādājot konkrētus plānus par dažādām iedzīvotāju grupām vai novērtējot Eiropas vai/un valstu profilakses plānus.
            
         
               (4)
            
            
               Eiropas Parlamenta un Padomes 2004. gada 21. aprīļa Regula (EK) Nr. 808/2004 attiecībā uz Kopienas statistiku par informācijas sabiedrību (3) izveido sistēmu, kas nodrošina harmonizētus statistikas datus par informācijas un sakaru tehnoloģiju (IST) izmantošanu mājsaimniecībās un individuāli. Piekļuve individuāliem datu kopumiem ļoti uzlabotu pētniecības darbu attiecībā uz IST izmantošanas ietekmi uz Eiropas uzņēmumiem un e-iekļaušanu. Rezultātus varētu izmantot, lai novērtētu pašreizējo politiku un izstrādātu attiecīgus jaunus politikas virzienus valstu un Eiropas līmenī, tādus kā stratēģija “i2010”.
            
         
               (5)
            
            
               
                  HBS ietver izdevumu klasifikāciju pēc mājsaimniecību raksturojuma, pēc respondenta un pēc mājsaimniecības ienākumiem. Šā avota viendabīgums ļauj izveidot mikrosimulācijas rīkus, lai pārbaudītu ES mērogā izvirzītas hipotēzes un palīdzētu politikas veidotājiem pieņemt lēmumus, pamatojoties uz informāciju.
            
         
               (6)
            
            
               Padomes 1998. gada 25. maija Regula (EK) Nr. 1172/98 par statistikas pārskatiem attiecībā uz autopārvadājumiem (4) nosaka, ka ziņojumu sniedzējas dalībvalstis ik ceturksni sniedz mikrodatus par transportlīdzekļiem, kas iekļauti izlasē, transportlīdzekļu veiktajiem braucieniem un šajos braucienos starp reģioniem pārvadātajām precēm. Iespēja pētniekiem piekļūt šiem datiem uzlabotu transporta politikas analīzes un transporta modelēšanu (cita starpā arī ES reģionu politikas mērķiem), dažādu transporta veidu līdzsvarošanu un Eiropas transporta tīklu izveidi Eiropas Savienībā.
            
         
               (7)
            
            
               Eiropas veselības aptauju apsekojums (EHIS), Kopienas statistika par informācijas sabiedrību (CSIS): 2. modulis “Indivīdi, mājsaimniecības un informācijas sabiedrība”, Mājsaimniecību budžeta apsekojums (HBS) un statistikas pārskati attiecībā uz autopārvadājumiem (CGR) tāpēc jāpievieno Regulas (EK) Nr. 831/2002 sarakstam.
            
         
               (8)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas (ESS komitejas) atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 831/2002 groza šādi.
   
               1.
            
            
               Regulas 5. panta 1. punktu aizstāj ar šādu punktu:
               “1.   Kopienas iestāde var savās telpās piešķirt piekļuvi konfidenciāliem datiem, kas iegūti šādos apsekojumos vai statistikas datu avotos:
               
                           —
                        
                        
                           Eiropas Kopienas Mājsaimniecību panelis,
                        
                     
                           —
                        
                        
                           Darbaspēka apsekojums,
                        
                     
                           —
                        
                        
                           Kopienas inovācijas apsekojums,
                        
                     
                           —
                        
                        
                           Profesionālās tālākizglītības apsekojums,
                        
                     
                           —
                        
                        
                           Izpeļņas struktūras apsekojums,
                        
                     
                           —
                        
                        
                           Eiropas Savienības statistika par ienākumiem un dzīves apstākļiem,
                        
                     
                           —
                        
                        
                           Apsekojums par pieaugušo izglītību,
                        
                     
                           —
                        
                        
                           Lauku saimniecību struktūras apsekojums,
                        
                     
                           —
                        
                        
                           Eiropas veselības aptauju apsekojums,
                        
                     
                           —
                        
                        
                           Kopienas statistika par informācijas sabiedrību: 2. modulis “Indivīdi, mājsaimniecības un informācijas sabiedrība”,
                        
                     
                           —
                        
                        
                           Mājsaimniecību budžeta apsekojums,
                        
                     
                           —
                        
                        
                           statistikas pārskati attiecībā uz autopārvadājumiem.
                        
                     Tomēr, ja valsts iestāde, kura datus ir sniegusi, pieprasa, konkrēta pētījuma projekta vajadzībām piekļuvi šīs iestādes datiem nepiešķir.”
            
         
               2.
            
            
               Regulas 6. panta 1. punktu aizstāj ar šādu punktu:
               “1.   Kopienas iestāde var nodot anonimizētu mikrodatu kopumus, kas iegūti šādos apsekojumos vai statistikas datu avotos:
               
                           —
                        
                        
                           Eiropas Kopienas Mājsaimniecību panelis,
                        
                     
                           —
                        
                        
                           Darbaspēka apsekojums,
                        
                     
                           —
                        
                        
                           Kopienas inovācijas apsekojums,
                        
                     
                           —
                        
                        
                           Profesionālās tālākizglītības apsekojums,
                        
                     
                           —
                        
                        
                           Izpeļņas struktūras apsekojums,
                        
                     
                           —
                        
                        
                           Eiropas Savienības statistika par ienākumiem un dzīves apstākļiem,
                        
                     
                           —
                        
                        
                           Apsekojums par pieaugušo izglītību,
                        
                     
                           —
                        
                        
                           Lauku saimniecību struktūras apsekojums,
                        
                     
                           —
                        
                        
                           Eiropas veselības aptauju apsekojums,
                        
                     
                           —
                        
                        
                           Kopienas statistika par informācijas sabiedrību: 2. modulis “Indivīdi, mājsaimniecības un informācijas sabiedrība”,
                        
                     
                           —
                        
                        
                           Mājsaimniecību budžeta apsekojums,
                        
                     
                           —
                        
                        
                           statistikas pārskati attiecībā uz autopārvadājumiem.
                        
                     Tomēr, ja valsts iestāde, kura datus ir sniegusi, pieprasa, konkrēta pētījuma projekta vajadzībām piekļuvi šīs iestādes datiem nepiešķir.”
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 16. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 87, 31.3.2009., 164. lpp.
   
      (2)  OV L 133, 18.5.2002., 7. lpp.
   
      (3)  OV L 143, 30.4.2004., 49. lpp.
   
      (4)  OV L 163, 6.6.1998., 1. lpp.